Waychu

Waychu jan ukax qaqa waychux mä pata qullunak pampan jakasir jamach'iwa, (Zool. mf. Cientifico suti: black.billed Shrike, tama: agriornis montana)Flores, C. M. (2008).Variación dialectal del léxico de las aves de Qurpa, Qurumata Alta y Pujräwi. La Paz: Instituto de Estudios Bolivianos..

 Janchipa 
Phuyunakapax janq'u ch'umphiwa. Ch'iyar chhuruñapax jach'awa. 

 Qamäwipa 
Waychux qullu warankh manqhanakan jakapxi, juk'ampis kawkintix umillk'awjaki, ukawjanakanpun juk'ampis utjnuqasipxixa.

 Manq'apa 
Jisk'a pampa laq'unak thaqhasipxi, achu jathanakx manq'apxakirakiwa, yaqhippachanakax jararankhunaks katusipxarakiwa.

 Tapapa 
Jaruchir uñtataw tapapaxa, jisk'a lawanakat pajanaka, ukhamarak tapa manqharux ch'ankhanakrak jant'ukrantasipxi. 

 K'awnapa 
Qachu waychux paya jan ukax kimsa k'awn k'awnantañ yatitayna. K'awnapax q'illumpit janq'umpitawa. Ukhamarak jan jaqin makhatañawjanakaruw k'awnapxi.

 Yatiyäwipa 
Kunawsatix aka jamach'ix utarus jan ukax uta pirqa patanakans khuyusk ukhax mayniw utan jiwan sañ muni. Ukhamarak kunawsatix waychux uta qhipax nayrax muysux ukax uka utan jakirinakaw sarxan sañ muni. Ukatx kunawsatix satapachanx uñtank ukhax suma maraniw satawa.

 Qilqatanaka 

Categoría:Jamach'i